recursal/SuperWikiNEXT-32B huggingface dataset:
אין לבלבל עם אין לבלבל ערך זה עם הערך "שיהוק".

**גִּהוּק** או **גיסוּי** (בלשון הדיבור נקרא גם גְרֶפְּס או גרפץ, נכתב גם ״גרעפץ״) הוא שחרור גז האגור בקיבה ובוושט דרך הפה, המלווה בקול אופייני.

  

הגרעפס במקומות ציבוריים מוביל לשנאה כעס וגועל,אז מוממלץ לאנשי עסקים להימנע מתופעה זאת

פיזיולוגיה
----------

גיהוק נגרם בדרך-כלל על ידי אכילה או שתייה מהירה מדי, הגורמים לבליעת אוויר (אירופגיה) ולשחרורו בזמן מאוחר יותר. גיהוק עלול להיגרם גם על ידי צריכה של משקאות מוגזים כמו בירה, משקאות קלים מוגזים ושמפניה, שמשחררים לאחר שתייתם גז פחמן דו-חמצני. רפלוקס קיבתי-ושטי עלול אף הוא לגרום לגיהוק בלתי רצוני. מחלות והפרעות שונות במערכת העיכול יכולות לגרום לגיהוק עם ריח אופייני. קול הגיהוק נגרם על ידי רטט בסוגר הוושט העליון כשהגז עובר דרכו.

גיהוק אצל תינוקות
-----------------

תינוקות נוטים לצבור גז בקיבה בעודם מואכלים, וצבירה זו עלולה לגרום לאי נעימות ניכרת לתינוק אלא אם כן הוא מוגהק. פעולת הגהקת התינוק כוללת הצבת התינוק בתנוחה הנוטה לגרום לשחרור הגז, למשל על כתף ההורה, או כשבטן התינוק מונחת על חזה ההורה. לעיתים טפיחה בעדינות על הגב התחתון מעודדת את הגיהוק.

כיוון שגיהוק עלול להיות מלווה בפליטת חלק מהמזון, "מטלית פליטה" (חיתול בד) לעיתים מונחת על כתף ההורה על מנת להגן על בגדיו.

דיבור ושטי
----------

ניתן להניע גיהוק בצורה רצונית על ידי בליעת אוויר ואז שחרורו, ועל ידי תפעול מערכת הקול ניתן להפיק דיבור ושטי. בעוד שלעיתים קרובות הדיבור הוושטי מבוצע על ידי ילדים כאמצעי לבידור או לתחרות, זה יכול גם לשמש בתור אמצעי חלופי לדיבור עבור אנשים שעברו ניתוח כריתת בית הדיבור, כשגיהוק מחליף את הוצאת הקול מבית הדיבור כאשר הרטט של חלקו העליון של הוושט מחליף את הרטט של מיתרי הקול.

גיהוק אצל חיות
--------------

יונקים נוספים כגון פרות, כלבים וכבשים מגהקים גם הם. במקרים אלו, הגז המשוחרר הוא מתאן, תוצר לוואי מתהליך העיכול בגופם. גורמים לכך יצורים אל-אווירנים במערכת העיכול, כגון אי קולי וחיידקים קדמונים מייצרי מתאן.

פליטת המתאן היומית של פרה מוערכת בכ-300-350 גרם או כ-20 גרם לקילוגרם מזון יבש, מתוכם כ-95% בגיהוקים.

דגים מסוימים ידועים גם כפולטים אוויר מהזימים שלהם. כאן הגיהוק מיוצר על ידי גז המשוחרר משלפוחית אוויר.

בעלי חיים אחרים, כגון סוסים ועכברושים, חסרים לגמרי את היכולת לגהק.

ראו גם
------

* שיהוק

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **גהוק** |
| ויקישיתוף תמונות ומדיה בוויקישיתוף: **גיהוק** |

הערות שוליים
------------

1. ↑  Grainger et al, Methane Emissions from Dairy Cows Measured Using the Sulfur Hexafluoride (SF6) Tracer and Chamber Techniques, Journal of dairy science, ‏ינואר 2007 (באנגלית)
פירוש נוסף ערך זה עוסק בגנגסטר. אם התכוונתם לראפר, ראו משין גאן קלי (ראפר).

**ג'ורג קלי בארנס** (באנגלית: **George Kelly Barnes**;‏ 18 ביולי 1895 – 18 ביולי 1954), הידוע בכינויו "**משין גאן קלי**" (**Machine Gun Kelly**, "קלי המקלע"), היה גנגסטר אמריקאי בתקופת היובש בארצות הברית. כינויו ניתן לו בשל נשקו האהוב, תת מקלע מסוג תומפסון. פשעו המפורסם ביותר היה חטיפתו של איל הנפט ואיש העסקים צ'ארלס אורטשל ביולי 1933, אשר בעטיו הוא וחבורתו הרוויחו כ-200,000 דולר דמי כופר. חקירת ה-FBI בנושא איפשרה בסופו של דבר את מעצרו של קלי בעיר ממפיס, במדינת טנסי ב-26 בספטמבר 1933. בין יתר פשעיו נכללו מסחר בלתי חוקי באלכוהול ושוד מזוין.

קריירה
------

במהלך שנות ה-20 וה-30 של המאה ה-20, בתקופת היובש, קלי עבד כמבריח בלתי חוקי של אלכוהול, עבור עצמו ועבור אחרים. כעבור זמן קצר והיתקלויות ספורות עם כוחות שיטור מקומיים בעיר ממפיס, הוא החליט לעזוב את העיר ולנוע מערבה עם חברתו החדשה. על מנת להגן על משפחתו ולברוח ביתר קלות מכוחות השיטור המקומיים, הוא שינה את שמו לג'ורג ר. קלי. הוא המשיך לבצע פשעים קטנים והברחה בלתי חוקית של אלכוהול. ב-1928 הוא נעצר בטלסה, במדינת אוקלהומה, בשעה שניסה להבריח אלכוהול לתוך שמורה אינדיאנית. הוא נידון לשלוש שנות מאסר בבית הכלא לווינוורת' במדינת קנזס, והחל מרצה עונשו ב-11 בפברואר 1928. על פי הדיווחים הוא היה אסיר למופת ולפיכך שוחרר בשחרור מוקדם. זמן קצר לאחר מכן, קלי נשא לאישה את קאתרין תורן, אשר רכשה עבורו את תת-המקלע הראשון שלו, ואף טרחה רבות לפרסם את שמו בחוגי הפשע השונים. בין היתר, היא נודעה כמי שחילקה לפושעים שונים כמזכרת את תוף (מחסנית) מכונת היריה שלו. יתר על כן, על פי היסטוריונים שונים היא זו שיזמה מעשי שוד בנק שונים.

מותו
----

משין גאן קלי ריצה עוד 21 שנות מאסר בהם השתתף בעבודות כלא ולאחר מכן הועבר בשנת 1951 לליווינוורת'. ב-18 ביולי 1954, שהיה יום הולדתו ה-59, נפטר קלי מהתקף לב. קלי נקבר בקוטונדייל שבטקסס.

בתרבות הפופולרית
----------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
הראפר ושחקן הקולנוע קולסון בייקר אימץ את הכינוי Machine Gun Kelly כשם במה.

קישורים חיצוניים
----------------

ויקישיתוף מדיה וקבצים בנושא **משין גאן קלי** בוויקישיתוף
* משין גאן קלי, באתר "Find a Grave" (באנגלית)
* משין גאן קלי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1281614033
* ISNI: 0000 0000 5032 3570
* LCCN: no91028037
* NARA: 10575518
* NTA: 266749402
* SNAC: w6f76cbk
* SUDOC: 254700780
* VIAF: 2032766
* WorldCat: lccn-no91028037

 |
**אנדרסון פיטרס** (באנגלית: **Anderson Peters**; נולד ב-21 באוקטובר 1997) הוא אתלט גרנדי, פעמיים ברציפות אלוף העולם (דוחה 2019 ויוג'ין 2022) בהטלת כידון.

ביוגרפיה
--------

### 2017

באליפות העולם שנערכה בלונדון, הממלכה המאוחדת ב-10 באוגוסט 2017 הוא סיים במקום 20 בהטלת כידון בתוצאה של 78.88 מטר, אותה קבע בהטלה השנייה.

### 2018

במשחקי חבר העמים שנערכו בגולד קוסט, קווינסלנד, אוסטרליה ב-14 באפריל 2018 הוא זכה במדליית ארד בהטלת כידון בתוצאה של 82.20 מטר.

### 2019

במשחקים הפאן-אמריקאיים שנערכו בלימה, פרו ב-10 באוגוסט הוא זכה במדליית זהב בהטלת כידון בשיא משחקים ובשיא לאומי חדש של 87.31 מטר, תוצאה שקבע כבר בהטלה הראשונה.

#### אלוף עולם

חודשיים לאחר מכן, באליפות העולם שנערכה בדוחה, קטר, איחוד האמירויות הערביות ב-6 באוקטובר 2019 הוא זכה במדליית זהב בהטלת כידון בתוצאה של 86.89 מטר, לפני מגנוס קירט מאסטוניה (86.21 מטר) ויוהנס פטר מגרמניה (85.37 מטר). כבר מההטלה הראשונה הוא דורג ראשון בתחרות לאחר שקבע תוצאה של 86.69 מטר, אותה שיפר בהטלה הרביעית.

### 2021

באולימפיאדת טוקיו (2020) הוא סיים במקום 15 בהטלת כידון בתוצאה של 80.42 מטר.

### 2022

באליפות העולם שנערכה ביוג'ין, אורגון, ארצות הברית ב-23 ביולי 2022 הוא זכה בפעם השנייה ברציפות במדליית זהב בהטלת כידון בתוצאה של 90.54 מטר, לפני האלוף האולימפי המכהן ניראז' צ'ופרה מהודו (88.13 מטר) ויעקב ואדליך מצ'כיה (88.09 מטר). כבר מההטלה הראשונה הוא דורג ראשון בתחרות לאחר שקבע תוצאה של 90.21 מטר, אותה שיפר בהטלה שנייה (90.46 מטר) אותה שיפר בהטלה השישית והאחרונה.

שבועיים לאחר מכן, במשחקי חבר העמים שנערכו בבירמינגהאם, הממלכה המאוחדת ב-7 באוגוסט אותה שנה הוא זכה במדליית כסף בהטלת כידון בתוצאה של 88.64 מטר, אחרי ארשד נדים מפקיסטן שקבע שיא אישי ושיא משחקים חדש של 90.18 מטר ולפני ג'וליוס יגו מקניה (85.70 מטר).

שיאים אישיים
------------

* הטלת כידון: 93.07 מטר (2022), **שיא גרנדה**

קישורים חיצוניים
----------------

ויקישיתוף מדיה וקבצים בנושא **אנדרסון פיטרס** בוויקישיתוף
* אנדרסון פיטרס, ברשת החברתית אקס (טוויטר)
* אנדרסון פיטרס, ברשת החברתית אינסטגרם
* אנדרסון פיטרס, באתר olympedia.org
* אנדרסון פיטרס, באתר התאחדות האתלטיקה הבין-לאומית

| אלופי עולם באתלטיקה – הטלת כידון (גברים) |
| --- |
| 

|  |  |
| --- | --- |
| 1983: דטלף מיכל מזרח גרמניהמזרח גרמניה • 1987: ספו ראטי פינלנדפינלנד • 1991: קימו קינונן פינלנדפינלנד • 1993: יאן ז'לזני צ'כיהצ'כיה • 1995: יאן ז'לזני צ'כיהצ'כיה • 1997: מריוס קורבט דרום אפריקהדרום אפריקה • 1999: אקי פרוויאינן פינלנדפינלנד • 2001: יאן ז'לזני צ'כיהצ'כיה • 2003: סרגיי מקרוב רוסיהרוסיה • 2005: אנדרוס וארניק אסטוניהאסטוניה • 2007: טרו פיטקמקי פינלנדפינלנד • 2009: אנדראס תורקילדסן נורווגיהנורווגיה • 2011: מתיאס דה צורדו גרמניהגרמניה • 2013: ויטזסלב וסלי צ'כיהצ'כיה • 2015: ג'וליוס יגו קניהקניה • 2017: יוהנס פטר גרמניהגרמניה • 2019: אנדרסון פיטרס גרנדה (מדינה)גרנדה (מדינה) • 2022: אנדרסון פיטרס גרנדה (מדינה)גרנדה (מדינה) • 2023: ניראז' צ'ופרה הודוהודו |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14520432

 |
**שרינה קסוואן** הוא שם העט של שרה קסוואן (ברומנית: **Sarina Cassvan**‏; 3 בינואר 1894 – 8 בינואר 1978) הייתה סופרת ומתרגמת יהודייה שפעלה ברומניה ארץ מולדתה ובצרפת, בה התגוררה במשך כשלושים שנה.

חייה האישיים
------------

שרה קסוואן נולדה בעיר בקאו שברומניה ללזר קסוואן, מורה לעברית ובן של רב ולז'נטה אלטר קון. היא למדה בפקולטה לפילולוגיה באוניברסיטת בוקרשט. הייתה נשואה ליון פס, סופר ומתרגם רומני, חבר פעיל במפלגה הסוציאל-דמוקרטית הרומנית.

יצירתה הספרותית
---------------

### פעילות עיתונאית

המאמר הראשון של שרינה קסוואן פורסם בעיתונות בשנת 1921. בתקופה 1929–1933 עבדה בתור כתבת עבור העיתונות בפריז.

יצירותיה התפרסמו במשך עשורים רבים בעיתונים "Revista copiilor și a tinerimii", "Adevărul literar și artistic", "Lupta", "Cuvântul literar", "Dimineața", "Scena", "Rampa", "Femeia", "Gazeta literară" ,"Contemporanul.

### ספרים

ספרה הראשון, "Crezul ocnașului" (עקרונותיו ואמונתו של הנידון לעבודת פרך) הופיע בשנת 1922. 

ספרה "30de zile în studio" (30 ימים באולפן), שהופיע בשנת 1933, היה בין הספרים הראשונים בשפה הרומנית שתיעדו את נושא הקולנוע.

בשנת 1963 פורסם הרומן שלה "Între pană și spadă" (בין קולמוס לחרב) על חייו של נסיך מולדובה דימטריה קנטמיר.

### מחזות

שרינה קסוואן כתבה את המחזות "Una sau mai multe femei" (אישה אחת או יותר), ו – "Calvar" ("ייסורים"), מחזה שתורגם לצרפתית בשם "Les masques du destin" (מסכות הגורל) והוצג בתיאטרון אלברט הראשון בפריז. המחזה לילדים "Niță", "Nuța și Lăbuș" (ניצה, נוצה ולאבוש) הוצג בתיאטרון העממי בבוקרשט בשנת 1926 והמחזה לילדים "În țara trântorilor" (בארץ העצלנים) הוצג בתיאטרון הלאומי קישינב בשנת 1928.

### תרגום

שרינה קסוואן ניהלה פעילות תרגום ענפה מצרפתית (אנטול פרנס, אמיל זולה, ז'ול ורן ועוד), רוסית (מקסים גורקי, לב טולסטוי ועוד) וגרמנית (שטפן צוויג ועוד) לרומנית ומרומנית לצרפתית. תרגומה לרומנית של סיפורי שרל פרו, שיצא לאור בשנת 1966,זכה להצלחה רבה, הודפס ופורסם מחדש עד שנת 2004. בשנת 1931 תרגמה וערכה את האנתולוגיה "Contes roumains d’écrivains contemporains" ובו תרגום לצרפתית של יצירותיהם של סופרים רומנים משפיעים ומוערכים באותה תקופה כגון טודור ארגזי, גאלה גלקטיון, מיחאיל סדובאנו ועוד.

### חברות בארגוני סופרים

שרינה קסוואן התקבלה לאגודת הסופרים הרומנים בשנת 1924.

היא ייסדה את Asociația Gândirii Europene (אגודת החשיבה האירופאית) אותה ניהלה במשך שמונה שנים. האגודה נתמכה על ידי אלנה וקרסקו ומומנה על ידי אישים רומנים וזרים רבים. בשל פעילותה הספרותית והפעילות שניהלה למען קידום תרבותי מחוץ לרומניה, התקבלה לארגון Société des Auteurs et compositeurs dramatiques (SACD), ארגון הפועל לשמירת זכויותיהם של המחזאים, המלחינים ועובדי הבמה בצרפת, ולארגון Académie Féminine des Lettres, ארגון צרפתי שמטרתו תמיכה בפעילות הספרותית של נשים ועידודה.

בנובמבר 1942 נכללה ברשימת הסופרים היהודים שנאסרו לפרסום ברומניה תחת משטר אנטונסקו.

הערות שוליים
------------

1. ↑  [·  Sarina Cassvan], Biblioteca digitala romana, ‏פברואר 2019
2. ↑  Alina PELEA, SARINA CASSVAN, TRADUCTRICE DE PERRAULT. REMARQUES EN MARGE D’UN SUCCÈS D’ÉDITION, Université « Babeş-Bolyai », Cluj-Napoca, Roumanie

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12806505c (data)
* ISNI: 0000 0003 8802 173X
* NTA: 129499978
* SUDOC: 180031007
* VIAF: 281131210
* WorldCat: viaf-281131210

 |
אין לבלבל עם אין לבלבל ערך זה עם הערך "טעות מוחלטת ממוצעת".
בסטטיסטיקה, **סטייה מוחלטת ממוצעת** (average absolute deviation או בקיצור AAD) של קבוצת נקודות היא ערך המודד את ממוצע הסטייה מערך מסוים המיוחד לקבוצה. ובפירוט: היא ממוצע הסטיות בערך מוחלט מן מדד המיקום שלה. מאחר שמדד המיקום שלה הוא למעשה שם כולל למגוון של ערכים בעלי חשיבות שונה, לכל מדד מיקום שנבחר נקבל סטייה מוחלטת ממוצעת שונה.

הנוסחא לחישוב סטייה מוחלטת ממוצעת של הקבוצה {*x*1, *x*2, ... *x**n*} היא:


1
n

∑

i
=
1

n

|

x

i

−
m
(
X
)

|

{\displaystyle {\frac {1}{n}}\sum \_{i=1}^{n}\left|x\_{i}-m(X)\right|}

{\displaystyle {\frac {1}{n}}\sum _{i=1}^{n}\left|x_{i}-m(X)\right|}כש {\displaystyle m(X)} הינו מדד המיקום של הקבוצה.

אפשר לראות בטעות מוחלטת ממוצעת כהכללה של סטייה זאת, כשקבוצת הנקודות שנמדדו היא הקבוצה עליה מחשבים את הסטייה, ואילו קבוצת נקודות האומד כולה מדד המיקום. כלומר {\displaystyle y\_{i}\equiv {M(X)}}.

דוגמה
-----

ננסה לחשב את הסטייה המוחלטת הממוצעת לקבוצה {2,2,16} עבור כמה מדדי מיקום שכיחים:

| מדד מיקום {\displaystyle m(X)} | סטייה מוחלטת ממוצעת |
| --- | --- |
| ממוצע חשבוני: {\displaystyle {6.7}\approx {\frac {20}{3}}} | {\displaystyle {\frac {|2-{\frac {20}{3}}|+|2-{\frac {20}{3}}|+|16-{\frac {20}{3}}|}{3}}={\frac {56}{9}}\approx {6.2}} |
| ממוצע גאומטרי: {\displaystyle 4} | {\displaystyle {\frac {|2-4|+|2-4|+|16-4|}{3}}={\frac {16}{3}}\approx {5.3}} |
| חציון: {\displaystyle 2} | {\displaystyle {\frac {|2-2|+|2-2|+|16-2|}{3}}={\frac {14}{3}}\approx {4.67}} |

ראו גם
------

* אומד
* משתנה מקרי
* התפלגות

קישורים חיצוניים
----------------

* סטייה מוחלטת ממוצעת, באתר MathWorld (באנגלית)

הערות שוליים
------------

1. ↑  הכוונה בשוויון הזה שזה ערך קבוע לכל נקודה {\displaystyle y\_{i}}
**אלדו דונלי** (באנגלית: **Aldo Donelli**;‏ 22 ביולי 1907 – 9 באוגוסט 1994) שחקן ומאמן פוטבול אמריקני ששיחק בעמדת הפול-בק, והיה גם כדורגלן.

ביוגרפיה
--------

### קריירת כדורגל

דונלי נבחר להיות בסגל נבחרת ארצות הברית למונדיאל 1934 שנערך באיטליה. לפני כן כבש במוקדמות אותו טורניר רביעייה ב-2–4 נגד מקסיקו ברומא שהעלתה אותם. שלושה ימים אחר כך, באותו אצטדיון, האמריקנים הובסו 7–1 על ידי איטליה בשמינית גמר המונדיאל כשדונלי כובש את השער היחיד לזכותם.

זו הייתה הפעם האחרונה בה כדורגלן אמריקני כבש באדמת איטליה למשך ה-56 שנים הבאות, וליחידי לכבוש מול איטליה. דונלי נכנס להיכל התהילה של הכדורגל האמריקני בשנת 1954.

### קריירה כשחקן ומאמן פוטבול

כשחקן קולג' פוטבול שיחק דונלי בעמדת הפול-בק באוניברסיטת דוקסן מפיטסבורג שבפנסילבניה. הוא היה למאמנה של דוקסן בשנת 1939 והשלים איתה שיא 2–4–29 כשהם מסיימים פעמיים בטופ 10 בארבע עונות. עד היום הוא מופיע בספרי ההיסטוריה כמאמן היחידי לאמן קבוצת קולג' וקבוצה מה-NFL בו זמנית. דונלי אימן בשנת 1941 את פיטסבורג סטילרס בשעות הבוקר ואת דוקסן בשעות אחר הצהריים. למרות שבאותה עונה לא הפסיד אף משחק עם דוקסן הוא הפסיד את כל חמשת משחקי סטילרס תחתו.

משם דונלי המשיך לאמן את אוניברסיטת בוסטון משנת 1947 עד 1956 ואחר כך את אוניברסיטת קולומביה עימה זכה באליפות ליגת הקיסוס היחידה בהיסטוריית הקבוצה. לכבודו חדר המשקל באוניברסיטה קרוי על שמו וב-1967 הוא סיים את קריירת האימון שלו.

### מחוץ לספורט

דונלי גויס לחיל הים של ארצות הברית לזמן קצר בשנה האחרונה של מלחמת העולם השנייה. בסוף שנות השישים ולאורך כל שנות השבעים לאחר שפרש למחצה מאימון, הוא עבד ביחסי ציבור לאירועי PGA ברחבי בוסטון תוך כדי שהוא שומר על בתים בפרברי פיטסבורג ואז בסופו של דבר בפלורידה. דונלי נפטר ב-9 באוגוסט 1994 בגיל 87.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* אלדו דונלי, באתר "Find a Grave" (באנגלית)
**בארט מגי** (באנגלית: **Bart McGhee**;‏ 30 באפריל 1899 – 26 בינואר 1979) היה כדורגלן אמריקאי, ששיחק בעמדת החלוץ והכנף השמאלי. השתתף במונדיאל 1930 עם נבחרת ארצות הברית.

ביוגרפיה
--------

בארט מגי נולד ב-30 באפריל 1899 באדינבורו שבסקוטלנד. אביו, ג'יימס מגי, היה כדורגלן בקבוצה היברניאן ומאמן בהארט אוף מידלות'יאן. מגי, אמו ואחיו ג'ימי שהיה גם כן לכדורגלן היגרו לארצות הברית והתאחדו בשנת 1912 עם אביו שגר בפילדלפיה שבפנסילבניה. לאורך כל הקריירה שלו ב-ASL שיחק ב-350 משחקי ליגה בהם כבש 127 שערים, כשרובם הגיעו כאשר שיחק בעמדת הכנף השמאלי. בשנת 1986, לאחר מותו, הוכנס מגי להיכל התהילה האמריקאי בכדורגל.

במדים הלאומיים של ארצות הברית ערך מגי שלוש הופעות, כולן במסגרת מונדיאל 1930. במשחק הפתיחה של הנבחרת בטורניר כבש את השער הראשון, בניצחון 0–3 על בלגיה. את הטורניר סיימה ארצות הברית במקום השלישי, מיקום השיא בהיסטוריה שלה במונדיאל.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
זרם הגולף וההסתעפויות שלו
זרם הגולף לחופי אמריקה, תמונה תרמית מהחלל
**זרם הגולף** (אנגלית: **Gulf stream**; מילולית: **זרם המפרץ**) הוא זרם ימי חם, שמוצאו במפרץ מקסיקו, ואשר המשכו מגיע לחופי מערב אירופה וצפונה ומחמם את האזורים האלה בקרבת החוף.

מסלול ומאפיינים
---------------

ראשיתו של זרם הגולף באזור מפרץ מקסיקו. משם הוא עולה לאורך חופה המזרחי של ארצות הברית עד לקו הרוחב 43 צפון לערך, שם הוא מתפצל לשניים: חלק אחד שלו, המכונה בשם הזרם הקנרי, נוטה מזרחה, מגיע לחופי ספרד, יורד דרומה ואז מערבה וחוזר למפרץ מקסיקו; בתוך "טבעת" (אנ') זו נמצא ים סרגסו. חלקו השני, הנקרא הזרם הצפון אטלנטי (אנ') ממשיך "לטפס" צפונה, מוסט מזרחה ליד ניופאונדלנד על ידי זרם לברדור (אנ') הקר, חוצה את האוקיינוס האטלנטי, מגיע לאירופה וזורם עד לנורווגיה.

המים החמים של זרם הגולף נבדלים משאר מימי האוקיינוס האטלנטי בצפיפותם, מליחותם וצבעם. ז'ול ורן תיאר את זרם הגולף כ"נהר בתוך האוקיינוס".

בשל האנרגיה הרבה שהוא צובר באזור החם של מפרץ מקסיקו, זרם הגולף הוא זרם עצום בעל הספק של כ-1.4 פטא-ואט (מיליארד מגה-ואט). בזרם עצמו עוברים בין 30 ל-80 מיליון מטרים מעוקבים של מים בשנייה, כמות הגדולה פי כמה וכמה מסך המים הזורמים בכל הנהרות הנשפכים לאוקיינוס האטלנטי.

השפעותיו
--------

אף על פי שחלק נכבד מהמים הזורמים בזרם הגולף מתאדים עם זרימתו והוא עצמו מתקרר בהשפעת סביבתו, השפעתו מורגשת ביותר באזורים שהוא מגיע אליהם – דרום מסצ'וסטס, בריטניה ונורווגיה. כך, בחורף בערי החוף של בריטניה וצרפת הטמפרטורה אינה יורדת מתחת לאפס, מי הים אינם קופאים והנמלים פעילים כל השנה. אפילו בעיר הצפונית נרוויק שבצפון בנורווגיה מי הים אינם קופאים בחורף וכך גם סביב החופים של קבוצת איי פארו. לעומת זאת, זרם הגולף אינו מגיע לים הבלטי, ושם בחודשי החורף קופאים מי הים ומתכסים בשכבה עבה של קרח. הספינות אינן יכולות להפליג בים, והנמלים בו – נמל סטוקהולם שבשוודיה ונמל סנקט פטרבורג שברוסיה – מושבתים. דוגמה נוספת המבהירה את השפעתו של זרם הגולף היא שלמרות שקנדה ונורווגיה נמצאות באותם קווי רוחב לערך, הפרש הטמפרטורות ביניהן מגיע לכ-30 מעלות צלזיוס.

זרם הגולף וההתחממות הגלובלית
----------------------------

לאור הפשרת הקרחונים המואצת בשל ההתחממות הגלובלית קיים חשש כי זרם הגולף ישנה את אופיו ואולי אף את כיוונו, כפי שקרה כמשוער בסוף תקופת הקרח האחרונה. עלו טענות שלשינוי כזה תהא השפעה מהותית על האקלים במערב אירופה, שעשויה להוביל אף להיווצרות עידן קרח חדש באירופה, אך מדובר במיתוס לא מבוסס. מקורו של המיתוס הוא קביעתו של איש הצבא האמריקאי מת'יו מוריי במאה ה-19 שזרם הגולף הוא הגורם לאקלים החמים יחסית במערב אירופה לעומת צפון אמריקה.

קישורים חיצוניים
----------------

ויקישיתוף מדיה וקבצים בנושא **זרם הגולף** בוויקישיתוף
* מולדת הגולפשטרום, "חיל הים", חוברת ד' אוקטובר 1948 עמ' 15-14.
* זרם הגולף, באתר אנציקלופדיה בריטניקה (באנגלית)
* אתר למנויים בלבד גרדיאן, מדענים: שינויים בזרם מי האוקיינוס האטלנטי יוצרים סכנות לסביבה, באתר הארץ, 4 במרץ 2021
* תחזית קודרת: "המסוע הימי" יקרוס כבר באמצע המאה

הערות שוליים
------------

1. ↑  The Gulf Stream Myth, ocp.ldeo.columbia.edu

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5252021
* GND: 4021572-6
* NDL: 00567579
* SUDOC: 102364575
* VIAF: 316598257
* WorldCat (עם VIAF): 316598257

 |
**אביבה סמדר** (‏**Aviva Semadar**‏)
היא זמרת שירי עם, שירים עבריים ושירי יידיש מלחינה ישראלית, כותבת, מגישה ועורכת תוכניות בתחום המוזיקה העממית ברדיו הגרמני (WDR 4)‏.

ביוגרפיה
--------

אביבה סמדר נולדה בתל אביב, דור חמישי בארץ ישראל. הייתה חברה בתנועת נוער. בגיל 15 החלה ללמוד פיתוח קול אצל מורה ברמת גן, שעמה עבדה על קול הסופרן קולורטורה שלה. אולם כעבור ארבע שנים, על רקע כאבי גרון תדירים, ויתרה על הזמרה האופראית. למדה חינוך ומוזיקה בסמינר לוינסקי, ובנוסף למדה מטאורולוגיה. עם תום לימודיה התגייסה לצה"ל. לאחר שחרורה החלה לעבוד כמורה ביישובי סְפר שונים (זכריה, כסלון ועוד), וארגנה שם, בזמנה הפנוי, מקהלות זעירות וחוגים דרמטיים. מקץ חמש שנות הוראה, לאחר מספר ניסיונות בהופעות לא-מקצועיות, החליטה לפנות לקריירה כזמרת. נסעה לאירופה והתמסרה ללימוד שירי עמים ושפתם במקור. הופיעה ברחבי תבל בפסטיבלים רבים. כשחזרה לביקור בישראל כלל הרפרטואר שלה למעלה מ-200 שירי עם, שאותם למדה מפי ה"עמך" של הארצות בהן שהתה (פורטוגל, ספרד, הולנד, שווייץ וארצות סקנדינביה). כן נרשמו לזכותה מאות קונצרטים של הופעות יחיד בכל רחבי אירופה, בהם ידעה לרתק את קהל חובבי הפולקלור כשהיא מלווה את עצמה בגיטרה הפורטוגזית שלה.

בישראל נטלה סמדר חלק במרבית תוכניות הרדיו בהן ניתן לשבץ את סוג שירתה – "במעגל", "כרטיס כניסה", "הערב", "ערב אימפרוביזציה" "מועדון הזמר", "עמנו באולפן", "התקליט החדש", "ערבי בידור" – וכן הספיקה, להופיע בפני הקהל הישראלי ברסיטל שירי עמים, שהתקיים באודיטוריום של "בית הרופא" ב-29 בספטמבר 1965. כדוגמת מרבית הפרמיירות שלה, הוקלט אף קונצרט זה על מנת לתרום לכרך השלישי בסדרת התקליטים (12 אינץ') הכוללים מבחר שירים שאספה ולמדה. סדרת תקליטים זו מופיעה תחת הכותרת "אביבה סמדר – פנים אל פנים / Aviva Semadar – Vis a vis".
הפזמונאי יוסי גמזו חיבר והעמיד לשימושה הבלעדי של סמדר שירים, שנכתבו למנגינות פרי עטה.

משנת 1973 החלה להגיש ברדיו הגרמני תוכנית שבועית על שירי עם. התוכנית שינתה את שמה מספר פעמים ונמשכה עד שנת 2003. סמדר מתגוררת בקלן.
היא הופיעה ברחבי העולם עם זמרים כמו מהליה ג'קסון ואחרים, שידרה תוכניות רדיו פופולריות מגוונות בגרמניה בעיקר בנושא מוזיקת עם. בשנת 2003 אז פרשה פרשה מפעילות מוזיקלית.

קישורים חיצוניים
----------------

ויקישיתוף מדיה וקבצים בנושא **אביבה סמדר** בוויקישיתוף

* אביבה סמדר, במסד הנתונים הקולנועיים IMDb (באנגלית)
* אביבה סמדר, באתר AllMusic (באנגלית)
* אביבה סמדר, באתר MusicBrainz (באנגלית)
* אביבה סמדר, באתר Discogs (באנגלית)
* אתר המוקדש לאביבה סמדר (בגרמנית)
* שרה פרנקל, מבחנה של אביבה סמדר: אם לשיר, אז לשיר טוב, חרות, 29 בספטמבר 1965
* יעקב העליון, מסך ומסכה | אביבה סמדר – בחזרה לישראל אחרי שבע שנים,טורים 2–3, מעריב, 1 ביולי 1969
* אביבה סמדר שירי ארץ ישראל

הערות שוליים
------------

1. ↑  Aviva Semadar - Folklore rund um die Welt - Aviva!, www.aviva-semadar.de
2. ↑  "Aviva Semadar". *LyricWikia* (באנגלית). נבדק ב-2017-07-14.
3. ↑  ומונו, סטריאו. "סטריאו ומונו, אתר הדיסקוגרפיה של המוסיקה הישראלית". נבדק ב-2017-07-14.
4. ↑  Aviva Semadar, Discogs (באנגלית)
5. ↑  "Die Burg Waldeck Festivals 1964-1969 - Chanson Folklore International (2008)". *LyricWikia* (באנגלית). נבדק ב-2017-07-15.

|  |  |
| --- | --- |
| בקרת זהויות עריכת הנתון בוויקינתונים | 
* GND: 134519523
* MusicBrainz: f8543a79-813d-40f3-8b2a-84ee930bf00e
* VIAF: 79656187
* WorldCat: viaf-79656187

 |
בעיית הפילוסופים הסועדים, בעיה קלאסית הכרוכה במקביליות ומשאבים משותפים
במדעי המחשב, **concurrency** (על פי האקדמיה ללשון העברית: בו־זמניות) היא היכולת של חלקים או יחידות שונות של תוכנית, אלגוריתם או בעיה להתבצע בסדר אקראי או בחלקי, מבלי להשפיע על התוצאה. רעיון זה מאפשר ביצוע של מספר פעולות מקביל, וכך לאפשר שיפור משמעותי במהירות הכוללת של ביצוע הפעולות במערכות מרובות מעבדים (multiprocessor) ומרובות ליבות מחשב. במונחים טכניים יותר, concurrency מתייחסת לפירוק של תוכנית, אלגוריתם או בעיה לרכיבים או יחידות חישוב שאינן תלויות בסדר או בסדר חלקי.

לפי רוב פייק (אנ'), מקביליות היא ההרכבה של ביצוע חישובים שונים כאשר כל חישוב הוא עצמאי ולא תלוי באחרים. Concurrency אינה כוללת בהכרח מקבילוּת (parallelism): cuncurrency היא **התמודדות** עם הרבה דברים בבת אחת לעומת מקבילות שהיא **עשיית** הרבה דברים בבת אחת. Concurrency היא אסטרטגיה להתמודדות, לעומת מקבילות שהיא קונספט הנוגע לביצוע. Concurrency מספקת דרך לבנות פתרון לבעיה שעשויה (אך לא בהכרח) להיות ניתנת לפתרון בעזרת חישוב מקבילי.

פותחו מספר מודלים מתמטיים לחישוב Concurrency כללי. ביניהם רשתות פטרי, חישובי תהליך (Process calculus), מכונת גישה אקראית מקבילה (Parallel RAM), מודל השחקן (Actor model) ושפת התיאום של ריאו (Reo Coordination Language).

ראו גם
------

* עיבוד מקבילי

קישורים חיצוניים
----------------

ויקישיתוף מדיה וקבצים בנושא **Concurrency** בוויקישיתוף

הערות שוליים
------------

1. ↑  Lamport, Leslie (ביולי 1978). "Time, Clocks, and the Ordering of Events in a Distributed System" (PDF). *Communications of the ACM*. **21** (7): 558–565. doi:10.1145/359545.359563. נבדק ב-4 בפברואר 2016. `{{cite journal}}`:  (עזרה)
2. ↑  "Go Concurrency Patterns". *talks.golang.org*. נבדק ב-2021-04-08.
3. ↑  "Concurrency is not Parallelism". *talks.golang.org*. נבדק ב-2021-04-08.
סר **ג'יימס הוקנהול** (באנגלית: **James Richard Hockenhull**; נולד ב-27 ביולי 1964) הוא גנרל בריטי בכיר, המכהן מאז מאי 2022 בתור ראש הפיקוד האסטרטגי.

הוקנהול, יליד המפשייר בדרום אנגליה, רכש השכלה גבוהה באוניברסיטת יורק והתגייס בשנת 1986 לשורות הקורפוס המודיעיני של הכוחות המזוינים. בשנים הראשונות לשירותו הוצב בתדירות גבוהה במספר תפקידים בצפון אירלנד, במהלך תקופת הסכסוך העדתי שכונה "הצרות", ועל שירותו בגזרה הוענקו לו מספר עיטורים, בהם חברות במסדר האימפריה הבריטית. מאוחר יותר שימש בתפקידי הדרכה ומטה, בין היתר עבור צבא ארצות הברית. ניסיונו בתפקידי מטה כולל תפקיד במשרד ההגנה של בריטניה, ובמכללת הפיקוד והמטה הכללי של ארצות הברית. בשנת 2005 מונה למפקד התכנון המבצעי במטה הפיקוד של הכוח הרב-לאומי במלחמת עיראק. בהמשך שימש בתפקיד המקביל עבור כוח התגובה המידית (ARRC) שפעל במסגרת מלחמת אפגניסטן. עם קידומו לדרגת בריגדיר בשנת 2009, הוא קיבל על עצמו את התפקיד של מנהל מודיעין, מעקב, רכישת מטרות וסיור (ISTAR) במטה הצבא הבריטי, ובספטמבר 2011 חזר למשרד ההגנה כראש התכנון האסטרטגי של הצבא.

ביוני 2013 הוא קודם לדרגת מייג'ור גנרל, והוצב בקאבול כמנהל קבוצת הייעוץ של משרד ההגנה, לפני שנכנס לתפקידו כמנהל מודיעין הסייבר ושילוב המידע במרץ 2015. בשנת 2017 הוענק לו עיטור לגיון ההצטיינות האמריקאי. בדצמבר 2018 הועלה לדרגת לוטננט גנרל ומונה לראש מודיעין ההגנה בוייטהול. באפריל 2022 נבחר ובמאי נכנס לתפקיד ראש הפיקוד האסטרטגי, ובמסגרת מינויו הועלה לדרגת גנרל. הוקנהול החליף בתפקיד זה את גנרל פטריק סנדרס, שמונה לראש המטה הכללי.

קישורים חיצוניים
----------------

ויקישיתוף מדיה וקבצים בנושא **ג'יימס הוקנהול** בוויקישיתוף

הערות שוליים
------------

1. ↑  PodBean Development, Episode 38 - General Sir James Hockenhull, KBE, ADC Gen - Strategic Command | The Centre for Army Leadership Podcast, armyleadership.podbean.com (באנגלית)
2. ↑  General Sir Jim Hockenhull, Commander, Strategic Command, DSEI 2023 (באנגלית בריטית)
3. ↑  Lieutenant General Sir James Hockenhull appointed new Commander United Kingdom Strategic Command, www.techuk.org
**פיליפ ג'ון "פיל" קאוגן** (באנגלית: **Philip John "Phil" Keoghan**; נולד ב-31 במאי 1967) הוא מנחה טלוויזיה אמריקאי אשר זכה בשישה פרסי אמי על עבודתו כמנחה תוכנית המציאות האמריקאית "המירוץ למיליון" ברשת השידור CBS.

קאוגן נולד בניו זילנד ובילה את רוב ילדותו באנטיגואה ובקנדה. הוא עבד ביותר מ-70 ארצות כמנחה טלוויזיה, מפיק, כתב וצלם.

קאוגן יצר והנחה את תוכנית הטלוויזיה "שום הזדמנות לא מבוזבזת" ששודרה בארצות הברית (בערוץ דיסקברי) ובקנדה.

החל מ-2020, יצר והנחה את תחרות הריאלטי "חזקים כמו מסמסרים", תחרות ריאלטי הבוחנת 12 עובדי צווארון כחול במסגרת מגוון תחרויות עבודת כפיים, בתחרויות אישיות וקבוצתיות.

אחיו של פיל, אנדרו קאוגן, הוא זמר ג'אז מצליח אשר בעברו היה כתב חדשות בטלוויזיה של ניו זילנד.

נכון ל-2009 קאוגן גר בלוס אנג'לס עם אשתו, לואיס, ובתו, אל.

קישורים חיצוניים
----------------

ויקישיתוף מדיה וקבצים בנושא **פיל קאוגן** בוויקישיתוף
* 

* אתר האינטרנט הרשמי של פיל קאוגן (באנגלית)

* פיל קאוגן, במסד הנתונים הקולנועיים IMDb (באנגלית)

  


|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4995 8878
* LCCN: nr2003026260
* VIAF: 68874455
* WorldCat: lccn-nr2003026260

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פיל קאוגן"**.
אליהו יוסף שמאע**אליהו יוסף שמאע** (1881 - 18 במאי 1933) היה איש עסקים ואיש ציבור בירושלים בתקופת המנדט הבריטי, יוזם הקמת המרכז המסחרי בממילא וחבר מועצת העיר.

ביוגרפיה
--------

אליהו שמאע נולד בחלב שבסוריה ליוסף שמאע, נצר לרב אליהו שמאע הלוי, וקיבל חינוך תורני. בעודו נער התייתם מאביו, ועזב את חלב לארצות הברית. הוא שהה שנים אחדות בניו יורק, ובהמשך בברזיל ובארגנטינה, עסק במסחר ועשה חיל בעסקיו. לאחר מלחמת העולם הראשונה עבר למנצ'סטר שבאנגליה, וכעבור שנים אחדות עלה לארץ ישראל כבעל הון והתיישב בירושלים. 

שמאע נודע בירושלים כפילנתרופ והרבה לעסוק בפעילות ציבורית. הוא היה ממנהלי ישיבת פורת יוסף לאורך שנים, מעסקני אגודת ישראל, חבר בהנהלת התאחדות הספרדים העולמית, שופט בבית משפט השלום העברי וכיהן כנשיא עדת החלבים בירושלים. ב-1924 מונה לחבר במועצת עיריית ירושלים כאחד מ-4 מושבים (מתוך 12) שהוקצו ליהודים, כנציג אגודת ישראל.

המרכז המסחרי שהקים שמאע בממילא בהריסותיו, 1949
ב-1927 רכש שמאע שטח אדמה באזור ממילא, מחוץ לחומות העיר העתיקה, ויזם הקמת מרכז מסחרי מודרני שיתאים לצורכי העיר המתפתחת ויהווה תחליף לחנויות ולדוכנים הצפופים שבשווקים בתוככי העיר העתיקה. את המרכז המסחרי תכנן האדריכל ומתכנן הערים הבריטי קליפורד הולידיי, שהיה יועץ אזרחי של ממשלת המנדט הבריטי לפיתוח העיר ירושלים והיה מעורב באותה עת בתכנון פרויקטים רבים בעיר. למימון הקמת המרכז המסחרי פנה שמאע לבעלי הון מקרב מכריו ביהדות סוריה ויהדות מצרים, וכן נסע ברחבי העולם וגייס משקיעים יהודים מבריטניה וארצות הברית. אבן הפינה הונחה בפברואר 1928 בטקס חגיגי. המרכז נפתח לאחר מאורעות תרפ"ט (1929) ובו 250 חנויות, כשבתוכניתו של שמאע להרחיבו בהמשך ב-150 חנויות נוספות. סוחרים רבים מהעיר העתיקה, יהודים וערבים, סיטונאים וקמעונאים, אכן עברו למרכז החדש, והוא היה נדבך חשוב בביסוס המע"ר החדש של ירושלים מחוץ לחומות העיר העתיקה. בראשית ימיו נקרא המרכז "מרכז מסחרי שמאע", אך בהמשך נשתכח שמו של שמאע והמרכז נודע בעיקר בשם "מרכז מסחרי ממילא".

אליהו שמאע נפטר בבית החולים שערי צדק בכ״ב באייר תרצ"ג (1933), לשם הובהל לאחר תאונה בה נפל מגג ביתו בירושלים. הוא הותיר אחריו אישה, גאמילה שמאע, ארבע בנות וארבעה בנים. המרכז המסחרי שהקים נבזז ונשרף בידי פורעים ערבים בדצמבר 1947, ומעולם לא שוקם מהריסותיו שכן נחשב אזור ספר מסוכן בימי ירושלים המחולקת. בחלק מהחנויות הנטושות התמקמו מוסכים ובתי מלאכה זעירה, ולאחר איחוד ירושלים פונו שאריות המבנים כחלק מהקמת פרויקט ממילא המחודש. על שמו של אליהו שמאע נקרא רחוב ברובע ממילא, במקום בו עמד המרכז המסחרי (כיום מתחם מגורי היוקרה ״כפר דוד״), ובו שוכן מרכז הכנסים בית שמואל - מרכז שמשון.

קישורים חיצוניים
----------------

* דוד תדהר (עורך), "אליהו שמאע", באנציקלופדיה לחלוצי הישוב ובוניו, כרך ב (1947), עמ' 579
* משה דוד גאון, "אליהו יוסף שמאע", **יהודי המזרח בארץ ישראל** ח"ב, ירושלים, תרצ"ח, עמ' 677–678, באתר היברובוקס
* מרכז מסחרי שמאע בירושלים, מתוך המדריך **כל ארץ ישראל**, 1932.
* תחילת המרכז המסחרי בממילא

הערות שוליים
------------

1. ↑  **כל ארץ ישראל**, תרפ"ו, עמ' 48
2. ↑  אברהם אלמאליח, הד המזרח, 28 ינואר 1949
3. ↑  המרכז המסחרי בירושלים, דאר היום, 15 מאי 1931
4. ↑  אסון מחריד לה' אליהו שמאע, דואר היום, 19 במאי 1933
5. ↑  דאר היום 15 נובמבר 1935
6. ↑  רחוב שמאע אליהו באתר עיריית ירושלים
**קנת' סטיוארט** (באנגלית: **Kenneth Stuart**; 9 בספטמבר 1891 - 3 בנובמבר 1945) היה גנרל קנדי, אשר שימש כמפקד צבא קנדה, וכמפקד הארמייה הראשונה במהלך מלחמת העולם השנייה.

ביוגרפיה
--------

סטיוארט נולד ב-9 בספטמבר 1891 בעיר שלושת הנהרות בקוויבק, קנדה. הוא למד במכללה המלכותית הצבאית של קנדה, ובשנת 1911 התגייס לצבא קנדה. במהלך מלחמת העולם הראשונה הוא לחם בחזית המערבית במסגרת ההנדסה הקרבית. ב-25 במאי 1919 הוא מונה לקצין ההנדסה של המחוז הצבאי ה-13, עד 31 במאי 1920. ב-1 ביוני של אותה שנה מונה לקצין ההנדסה של המחוז הצבאי ה-5, וב-25 בינואר 1928 הועבר למחוז הצבאי ה-11. ב-1 באוקטובר 1929 מונה לעוזר ראש אגף המודיעין, וב-22 ביוני 1931 הועלה לדרגת לוטננט קולונל. ב-1 בינואר 1934 הוא מונה למדריך במכללה הצבאית המלכותית, וב-12 בדצמבר 1938 מונה למנהל בכיר באגף המודיעין. 

ב-15 באוקטובר 1939 הוא הועלה לדרגת קולונל, ומונה למפקד המכללה הצבאית המלכותית של קנדה. ב-13 במרץ 1941 הוא מונה לסגן מפקד צבא היבשה הקנדי, והחזיק בתפקיד עד 13 בדצמבר של אותה שנה. לאחר מכן מונה למפקד צבא היבשה הקנדי, עד 26 בדצמבר 1943 עת מונה למפקד הארמייה הקנדית הראשונה - הכוח הצבאי הקנדי הגדול ביותר שהוקם בהיסטוריה. הוא פיקד על הארמייה עד 20 במרץ 1944, עת העביר את הפיקוד להארי קריראר. תחת פיקודו הארמייה לא השתתפה בקרבות. לאחר מכן מונה לראש מטה הכוחות הקנדיים בבריטניה, והחזיק בתפקיד עד 11 בנובמבר של אותה שנה.

סטיוארט נפטר ב-3 בנובמבר 1945 באוטווה בגיל 54.

קישורים חיצוניים
----------------

ויקישיתוף מדיה וקבצים בנושא **קנת' סטיוארט** בוויקישיתוף
* קנת' סטיוארט (באנגלית)
* קנת' סטיוארט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* CWGC: 2687386

 |
**נבחרת ברית המועצות בהוקי קרח לנוער** היא נבחרת הוקי קרח לאומית שייצגה את ברית המועצות בתחרויות הוקי בינלאומיות עד גיל 20. הארגון המנהל היה פדרציית ההוקי של ברית המועצות.

באופן רשמי, במסגרת IIHF, הנבחרת קיימת משנת 1973 על 1991.

היסטוריה
--------

### אליפויות עולם

הנבחרת הוקמה ביוזמת הפדרציה להוקי של ברית המועצות ואיגוד ההוקי הצ'כוסלובקי. נבחרת הנוער מורכבות משחקני הוקי מתחת לגיל 20. עד 1977 התקיימו 3 טורנירים עם מעמד של אליפויות עולם לא רשמיות לנוער: מאז 1977, לאליפות העולם יש מעמד של טורניר רשמי. נבחרת ברית המועצות עלתה לראשונה לאליפות העולם בשנת 1974 שהתקיימה בלנינגרד. המדליה הראשונה הייתה זהב שבו זכתה באליפות הבכורה שלה. במהלך שש השנים הבאות, הצליחה נבחרת ברית המועצות לזכות ברצף במדליות זהב. בשנת 1981 הנבחרת לא הצליחה להגן על התואר וסיימה רק במקום השלישי ובמדליית ארד. במונדיאל 1982 הנבחרת הסתפקה במקום הרביעי בלבד ופספסה מדליה. נבחרת הנוער הצליחה להשתקם באופן מלא לטורניר בשנה הבאה, לאחר שזכתה בזהב בטורניר הבייתי ב-1983 בלנינגרד. בזהב היא זכתה גם בשנת 1984, 1986, 1989. בשנת 1985, נבחרת הנוער הסובייטית, כמו בשנת 1981, הסתפקה במדליות ארד; ב-1988, 1990 וב-1991 - זכתה במדליית כסף, כאשר אליפות 1987 הייתה הרסנית ביותר עבורה. באותה אליפות נבחרת ברית המועצות נפסלה בשל קטטה במשחק הסיבוב האחרון עם קנדה וסיימה רק במקום 6. נבחרת הנוער של ברית המועצות קיימה את אליפות העולם האחרונה בשנת 1991 ותפסה רק את המקום השני. לאחר קריסת ברית המועצות, הנבחרת נקראה נבחרת חבר המדינות וזכתה במדליית הזהב של מונדיאל 1992.

### טורניר הוקי בינלאומי בחסות העיתון "לנינגרדסקאיה פרבדה"

בטורניר השתתפו הנבחרות השניות של המדינות המובילות באירופה, כך שהטורניר נקרא גם אליפות העולם הלא רשמית של הנבחרת השנייה. הטורניר נערך ערב המונדיאל, שאיפשר לצפות בסגל השחקנים שעתיד להרכיב את הנבחרות הלאומיות המובילות. בשנת 1989, לראשונה בלנינגרד, התכנסו שמונה נבחרות. בגמר נפגשה נבחרת ברית המועצות עם נבחרת הנוער של ברית המועצות. המשחק הסתיים בתוצאה של 8:2 (2:0, 5:0, 1:2) לטובת הנבחרת הבוגרת.

תארים
-----

**אליפות עולם בהוקי קרח לנוער**

* זכייה: (1974, 1975, 1976, 1977, 1978, 1979, 1980, 1983, 1983, 1984, 1986, 1989)
* מקום שני: 3 (1988, 1990, 1991)
* מקום שלישי: 2 (1981, 1985)

**טורנירי הוקי בינלאומיים**

* **גביע Ahern**
* מקום שני: 1 (1965)

**פרס טורניר העיתון "לנינגרדסקאיה פרבדה"**

* מקום שני: 1 (1989)

מאמני הנבחרת
------------

| שנים | מאמן |
| --- | --- |
| 1974–1975 | יורי מורוזוב |
| 1976 | איגור טוזיק |
| 1977–1979 | ויטלי דוידוב |
| 1980–1981 | יורי מורוזוב |
| 1982 | איגור טוזיק |
| 1983 | אנטולי קוסטריוקוב |
| 1984 | איגור דמיטרייב |
| 1985 | ולדימיר קיסליוב |
| 1986–1987 | ולדימיר וסילייב |
| 1988 | אנטולי קוסטריוקוב |
| 1989–1991 | רוברט צ'רנקוב |
|

ראו גם
------

* נבחרת רוסיה בהוקי קרח לנוער

קישורים חיצוניים
----------------

* נבחרת ברית המועצות בהוקי לנוער באתר "ארכיוני הוקי" (ברוסית)

הערות שוליים
------------

1. ↑  Молодёжные чемпионаты мира по хоккею
**צלינה בר נתן (קויאבסקה)** (בלועזית: **Celina Bar Natan Kujawski**; ‏8 במאי 1913 - 1 במאי 2006) הייתה חסידת אומות העולם ילידת פולין שהצילה יהודים בשואה וקשרה את גורלה עם מדינת ישראל.

פעילות בתקופת השואה להצלת יהודים
--------------------------------

בגיל 21 עברה צלינה לוורשה, שם עבדה כמלצרית בבית קפה. בוורשה התיידדה עם משפחת רקובר. אבי המשפחה היה ד"ר אדם רקובר שעבד כרופא בבית חולים בוורשה, ואשתו אלינה. לזוג הייתה ילדה בת שלוש בשם אליזה. ב-18 בינואר 1940 נרצח ד"ר רקובר על ידי הגסטפו.

באוקטובר 1940 הוקם גטו ורשה ואלינה רקובר ובתה אליזה עברו לגור בגטו, אך המשיכו לשמור על קשר עם צלינה. היא נהגה להגיע לבקרן בחשאי בגטו ולספק להן מזון שהבריחה ממקום עבודתה בבית הקפה למרות הסיכון הרב שהיה כרוך בכך. כאשר המצב בגטו החמיר ניסתה צלינה לשכנע את אלינה להוציא מהגטו את אליזה שחלתה. ב-10 באפריל 1943 אליזה הוברחה אל מחוץ לגטו בשק שבו הוסתרה ונמסרה לידי צלינה, שהסתירה אותה וטיפלה בה. יום לאחר מכן הצליחה גם אלינה לברוח מהגטו. מכר פולני בשם סטפן מוראש סייע בהשכרת דירת מסתור עבור שלושתן בפרבר של העיר ורשה.

למרות צעדי הזהירות שנקטה צלינה על מנת לא לחשוף את דירת המסתור, הגרמנים ערכו פשיטה על הדירה ורק בעזרת מתן שוחד נמנעה הסגרתן של אלינה ואליזה. לנוכח הסכנה הגוברת עזבו שלושתן את ורשה. סטפן מוראש סייע שוב לצלינה למצוא דירה בפרבר הנופש אנין בדרום מזרח ורשה. צלינה הצליחה להביא לדירת המסתור החדשה גם את אחותה של אלינה, פליציה גלבארד. בזכותה של צלינה הצליחו השלוש לשרוד במקום עד ינואר 1945.

לאחר המלחמה
-----------

צלינה שמרה על קשר חם עם הניצולות. היא נישאה ב-1950 ליהודי ד"ר משה גרינשפן, התגיירה ועלתה יחד עם בעלה לישראל ב-1957. צלינה התגוררה בעיר בת ים עד לפטירתה בגיל 93.

הכרה והנצחה
-----------

ב-1987 פנו אלינה ובתה אליזה ליד ושם והעידו בכתב על מעשה ההצלה של צלינה. על סמך עדותן של הניצולות הוכרה צלינה כחסידת אומות העולם ב-23 בדצמבר 1987. הטקס התקיים ביד ושם וניטע עץ לכבודה בגן חסידי אומות העולם. (מקור 1 יד ושם) 

במסגרת מיזם "חסד אחרון" (מיזם משותף ליד ושם ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב), נחקר גם סיפורה של צלינה. קברה אותר בבית הקברות קריית שאול ונקבעה עליו לוחית זיכרון.

לקריאה נוספת
------------

* גרשון פינצ'בסקי. **חסד אחרון: סיפורם של חסידי אומות העולם בישראל**, הוצאת יד ושם, ירושלים, 2023.

קישורים חיצוניים
----------------

Celina Bar-Natan, אתר עמותת עצו"מ

הערות שוליים
------------

1. ↑  מרדכי פלדיאל, חסידי אומות העולם המתגוררים בישראל, **ילקוט מורשת** נ"ה, עמ' 257
2. 1 2  צֶלינה (קוּיאבסקה) בר נתן | Celina (Kujawska) Bar Natan, באתר "חסד אחרון" - סיפורם של חסידי אומות העולם שחיו ונקברו במדינת ישראל, יד ושם
3. 1 2  עדותה של הניצולה אלינה גלבארד (רקובר) ליד ושם, 26 במאי 1987 תיק M31 3769 ארכיון יד ושם
4. ↑  Bar Natan Celina (Kujawska), אתר יד ושם
5. ↑  צלינה קויאבסקה - בר נתן, חסידת אומות העולם מפולין, שעלתה לישראל, באתר ארכיון בית לוחמי הגטאות
6. ↑  עדותה של הניצולה אליזה רקובר דה-בראודה ליד ושם, 26 באפריל 1987 תיק M31 3769 ארכיון יד ושם.
7. ↑  אור הלר, "חסד אחרון": המבצע של שב"כ ויד ושם להנצחת חסידי אומות העולם, באתר חדשות 13, ‏7 באפריל 2021

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"צלינה בר נתן (קויאבסקה)"**.
פרלין שוקולד ממולא דובדבן
מגוון פרליני שוקולד בבונבוניירה
**פְּרָלִין** (מצרפתית: **Praline**) הוא שקד המצופה בקרמל. משמעות המילה עברה מספר שינויים מאז המצאתה במאה ה-18, ובשפה העברית היא משמשת כיום ככינוי כולל לממתקי שוקולד ממולאים (ידועים בשפות אחרות גם כפרלינים בלגיים: pralines belges).

התפתחות הפרלין
--------------

המושג פרלין שימש במקור לתיאור שקדים מצופים בקרמל, נפרדים אחד מן השני (להבדיל מה**נוגט**, שהוא שכבה של שקדים לכודים בתוך לוח קרמל שלם). יש הגורסים [דרוש מקור] כי הפרלין נקרא על שם מרשל דו פלסי-פרלין (Maréchal du Plessis-Praslin;‏ 1598–1675), והומצא על ידי הטבח שלו, קלמנט לסניה. השם קיים בוודאות מאז המאה ה-18, אולם הקשר למרשל או לטבח שלו אינו ודאי.

עם הזמן החלו קונדיטורים לטחון את הפרלין לאבקה, ומאוחר יותר למחית; מחית הפרלין הפכה לנפוצה ופופולרית יותר מהפרלין המקורי. המחית, לעיתים בתוספת שמנת, משמשת כקרם או מילוי בקינוחים ובעוגות. המחית הנמכרת כחומר גלם מכונה במקומות שונים "פרלינה" או "נוגט".

באזורים שונים מייצרים את המחית לא רק משקדים אלא גם מאגוזי לוז (באירופה), או מפקאן (בארצות הברית).

מחית הפרלין התחבבה מאוד על השוקולטיירים באירופה, והפכה למילוי פופולרי לשוקולדים שבתורם אימצו את השם פרלין. עם הזמן התרחב המושג, וכיום כאמור הוא משמש שם כולל לשוקולדים ממולאים.

ראו גם
------

* פררו רושה
* אייסקונפקט

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פרלין** |
| ויקישיתוף תמונות ומדיה בוויקישיתוף: **פרלין** |

* פרלינים תוצרת בית, באתר "אוכל ורק אוכל"
* פרלין, באתר אנציקלופדיה בריטניקה (באנגלית)

הערות שוליים
------------

1. ↑  יעל גרטי, מתוק ומושחת: נוּגָט או פְּרָאלינֶה, באתר ynet

|  |  |
| --- | --- |
| בקרת זהויות עריכת הנתון בוויקינתונים | 
* GND: 4196489-5

 |
**ויין דונלד אייר** (באנגלית: **Wayne Donald Eyre**) הוא גנרל קנדי המשמש כראש מטה ההגנה (מקביל לרמטכ"ל) של הכוחות הקנדיים מאז 25 בנובמבר 2021.

ביוגרפיה
--------

אייר נולד בוודנה שבפרובינציית ססקצ'ואן. בגיל 13 הצטרף לבית ספר לצוערים, ולאחר מכן למד באקדמיה הצבאית המלכותית הקנדית. ב-1988 החל לשרת בגדוד השני של רגימנט הרגלים של הנסיכה פטרישיה. ב-2004 הוא מונה למפקד הגדוד ה-3 של הרגימנט. ב-2009 הוא מונה למפקד הבריגדה הממוכנת ה-2. ב-2010 נשלח לאפגניסטן. ב-2014 מונה למפקד הדיוויזיה ה-3 ובמקביל מונה למפקד כוח המשימה הבינלאומי במערב אפגניסטן. במאי 2018 הוא הפך ללא-אמריקני הראשון שמונה לסגן מפקד פיקוד האומות המאוחדות בקוריאה הדרומית. ב-20 באוגוסט 2019 הוא מונה למפקד צבא קנדה. ב-24 בפברואר 2021 הוא נבחר לשמש כמחליפו של ארט מקדונלד בתפקיד ראש מטה ההגנה (מקביל לרמטכ"ל) של הכוחות הקנדיים. ב-13 באוגוסט הוא הועלה לדרגת גנרל, וב-25 בנובמבר נכנס לתפקידו החדש.

ב-15 במרץ 2022 הוכרז אייר כאישיות לא רצויה ברוסיה, לצד 312 קנדים נוספים, וזאת כמחאה על מדיניותה קנדה במהלך הפלישה הרוסית לאוקראינה.

קישורים חיצוניים
----------------

ויקישיתוף מדיה וקבצים בנושא **ויין אייר** בוויקישיתוף
* ויין אייר באתר נאט"ו

הערות שוליים
------------

1. ↑  Justin Trudeau among 313 Canadians banned from Russia
האדם מסוגל לייצב את גופו במספר רב של **תנוחות גוף** שונות. לתנוחות שימושים שונים.

ישיבה
-----

 ערך מורחב – **ישיבה (תנוחה)**  

הישיבה מוגדרת כאשר חלק ממשקל הגוף עובר מסמיכה על הרגליים אל הישבן והירכיים. הישבן מונח על גבי משטח ישר במידה כלשהי, כך שרגלי האדם נחות יחסית. לרוב ישיבה תתבצע על כסא, ספסל או חפץ אחר מוגבה.

לרוב, לכיסאות נוסף משענת, דבר המאפשר מנוחה גם לגב האדם. הישיבה היא תנוחת עבודה נפוצה, כאשר עבודות משרדיות רבות מבוצעות בישיבה.

עמידה
-----

 ערך מורחב – **עמידה**  

כאשר האדם עומד, גופו נמצא במצב מאונך, כאשר משקל הגוף נתמך על ידי הרגליים. בניגוד לתפיסה המקובלת שהאדם לא זז בעת שהוא עומד, אמצעים מודרניים מראים כי למעשה האדם מתנועע קדימה ואחורה, כמטוטלת, על מנת להתייצב.

על אף שעמידה איננה מסוכנת, הרי שעמידה במשך זמן ארוך עלולה לעיתים לפגוע בגוף האדם.

כריעה
-----

כריעה מתוארת כאשר הרגליים מכופפות לאחור, ומשקל האדם מונח על ברכיו. הכריעה משמשת בתרבויות רבות כסמל לכניעה.

לכריעה מספר וריאציות: כאשר גוף האדם זקוף, למעט ברכיו המכופפות, או כאשר האדם יושב על כפות רגליו (תנוחת הסיזה היפנית). כמו כן קיימת כריעה על ברך אחת, כאשר ברך אחת נוגעת בקרקע, ואילו הרגל השנייה בזווית 90 מעלות ביחס לקרקע כשכף הרגל נוגעת בקרקע.

עמידה על ארבע
-------------

|  |  |
| --- | --- |
|  |  ראו גם – **תמרון גאסקין** |

עמידה על ארבע היא המצב הסטטי של זחילה, כאשר משקל האדם מפוזר בין ארבעת הגפיים.

שכיבה
-----

 ערך מורחב – **שכיבה**  

בשכיבה, גוף האדם כולו במצב אופקי, כך שהגוף כולו נוגע במשטח שמתחתיו. השכיבה היא התנוחה הנפוצה בעת שינה ומנוחה. קיימות מספר וריאציות לשכיבה: שכיבה על הגב, הבטן או הצדדים, או בתנוחת עובר כשרגלי האדם מקופלות לעבר ראשו.

ראו גם
------

* תנועת בעלי חיים ביבשה
* ארגונומיה

קישורים חיצוניים
----------------

ויקישיתוף מדיה וקבצים בנושא **תנוחות גוף** בוויקישיתוף
**משה בן יוסף ונטורה** (נקרא גם **ונטורה מטיבולי וונטורה מירושלים**, נפטר אחרי 1575) היה רבה של העיר סיליסטרה, בולגריה, במחצית השנייה של המאה ה-16.

קורות חייו
----------

ונטורה התחנך בירושלים ועבר לכהן במשרת רבנות בקהילת טיבולי. ב-1569, לאחר גירוש יהודי מדינת האפיפיור הגיע ונטורה לעיר ניקופול בבולגריה. העיר בה התגוררו כ-1,000 יהודים, נחשבה למרכז הלכה אשר נוסד בעת שהתגורר בה יוסף קארו. ב-1575 הגיע לסילסטרה ומונה לרב הקהילה. ונטורה היה מחברו של הספר "ימין משה" (מנטובה, 1624; מהדורה ב', אמסטרדם, 1718; מהדורה שלישית, האג, 1777), פירוש על השולחן ערוך, "יורה דעה".

הפרשן אהרן אלפנדרי, בפירושו שכותרתו "יד אהרון", מייחס לוונטורה את "ההגדות וההשגות על בית יוסף", פירוש שטרם פורסם (בשנת תרס"ו לערך), על ארבעת חלקי ספרו של יוסף קארו, "בית יוסף".

כתביו
-----

* **ימין משה** (מנטובה, 1624; מהדורה ב', אמסטרדם, 1718; מהדורה שלישית, האג, 1777), פירוש על שולחן ערוך.

קישורים חיצוניים
----------------

* משה בן יוסף ונטורה, דף שער בספרייה הלאומית

הערות שוליים
------------

1. ↑  חיים קשלס, **היהודים בבולגריה בימי השלטון העותומני**, בתוך: אנציקלופדיה של גלויות – יהדות בולגריה, ירושלים, 1967, עמודים 43–46.
2. ↑  הקהילה היהודית בסיליסטרה, באתר "כולנו בולגרים", אתר הבית של יהודי בולגריה.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007527284705171
* ISNI: 0000 0001 1431 8157
* LCCN: n92008778
* NTA: 300381204
* VIAF: 41028748
* WorldCat: lccn-n92008778

 |
**קליף (קליפורד) קרלייל** (6 במאי 1903 – 5 באפריל 1983) היה מוזיקאי קאנטרי ובלוז, זמר וכותב שירים אמריקאי. הוא היה אחיו של כוכב מוזיקת הקאנטרי ביל קרלייל.

קרלייל זכה לפרסום לאחר מותו ב-2017 לאחר ששירו הופיע במשחק מחשב.

ביוגרפיה
--------

קרלייל נולד בטיילורסוויל, קנטקי ובגיל 16 החל להופיע שם עם בת דודתו ליליאן טרוקס. לאחר נישואיה של טרוקס חדלו השניים להופיע יחד, וקרלייל החל לנגן עם הגיטריסט ווילבר בול. השניים טיילו תכופות ברחבי ארצות הברית כשניגנו בוודוויל ובאולמות קרקס בשנות ה-20.

ב-1930 ניגנו קרלייל ובול לראשונה בתחנת הרדיו של לואיוויל שבקנטקי, WHAS-AM, והפכו למפורסמים. אחיו של קליף, ביל, הפך לגיטריסט שלו לאחר עזיבתו של בול ב-1934. במהלך שנות ה-30, קרלייל הוציא לעיתים קרובות שירים עם קונוטציות מיניות.

בשנות ה-60, הוציאו שלישיית "The Rooftop Singers" גרסת כיסוי למנגינה שלו "Tom Cat Blues"; בעקבותיו, קרלייל ובאל ערכו כמה הופעות איחוד יחד.

ב-5 באפריל 1983 מת קרלייל בגיל 79 בלקסינגטון, קנטקי.

מורשתו
------

השיר "Goin' Down The Road Feelin' Bad" של קרלייל משנת 1933 מופיע במשחק הווידאו "Getting Over It with Bennett Foddy" משנת 2017.

קישורים חיצוניים
----------------

ויקישיתוף מדיה וקבצים בנושא **קליף קרלייל** בוויקישיתוף

קטגוריה:אמריקאים שנפטרו ב-1983
קטגוריה:זמרי קאנטרי אמריקאים
**תסמונת בראון-סקאר** (באנגלית: **Brown-Sequard syndrome**) היא אובדן של תחושה סנסורית ותפקוד מוטורי (שיתוק ואטקסיה) הנגרמים בשל חיתוך חלקי של צד לטרלי (ימני או שמאלי) של חוט השדרה. 

תסמינים של תסמונת בראון-סקאר. הכוכבית (\*) מסמנת את הצד של הפגיעה; 1 = שיתוק היפוטוני; 2 = שיתוק עוויתי, ואבדן רטט ופרופריוספטיה (תחושת מיקום) ונגיעה קלה; 3 = אבדן כאב ותחושת חום.

דיאגנוזה
--------

בדיקת ההדמיה לאבחון פתולוגיות בחוט השדרה היא MRI. 
תסמונת בראון-סקאר היא חיתוך חלקי של חוט השדרה, אשר מאופיין בתסמינים קליניים אופייניים- שיתוק מוטורי באותו הצד הפגוע, וחוסר בתחושה סנסורית של כאב וטמפרטורה בצד הנגדי של הגוף. 
אובדן התחושה הסנסורית קורה דווקא בצד הנגדי לפגיעה, משום שהמערכת הסנסורית בנויה באופן בו נוירונים המעבירים תחושה של כאב וטמפרטורה מצד מסוים של הגוף עוברים הצטלבות (דקוסציה) לצד השני ברגע בו הם נכנסים לחוט השדרה מהפריפריה.

סיבות לתסמונת
-------------

תסמונת בראון סקאר יכולה להיגרם כתוצאה מגידול הלוחץ על חוט השדרה, טראומה כגון פצע ירי, פצע חתך וכדומה בצוואר או בגב, חוסר אספקת דם לאזור זה או תהליכים דלקתיים וזיהומיים שונים (שחפת מפושטת או טרשת נפוצה).

פתופיזיולוגיה
-------------

החתך (המי-סקציה) הנוצר במחצית חוט השדרה פוגע בשלוש מערכות נוירונים:

* המערכת המוטורית- אלו הם נוירונים היורדים מהמוח אל הפריפריה דרך חוט השדרה במערכת הקורטיקו-ספינאלית.
* עמודות אחוריות בחוט השדרה אשר אחראיות על תחושות עמוקות, מנח, ויברציה וכדומה.
* המערכת הספינותלמית אשר מעבירה מידע על כאב וטמפרטורה.

כתוצאה מהפגיעה בשלוש מערכות אלו, החולה יציג את התמונה הקלינית הבאה:

* פגיעה במערכת המוטורית תביא לשיתוק ספסטי של אותו צד של הגוף בו אירעה הפגיעה, ומתחת לאזור הפגיעה עצמו- זאת לאור העובדה כי נוירונים מוטוריים עליוניים נפגעו, וכאשר נוירון מוטורי עליון נפגע, השיתוק מאופיין בספסטיות, כלומר טונוס מוגבר של השרירים עצמם. עם זאת, ברמת הפגיעה עצמה (באותו האזור בו חלה הפגיעה ולא מתחתיו או מעליו) יהיה שיתוק מסוג אחר- שיתוק פלסידי (טונוס מופחת) של השרירים המעוצבבים על ידי עצבים הנמצאים באותו אזור, היות שסוג הפגיעה הוא ברמת הנוירון המוטורי התחתון.

* כתוצאה מהפגיעה בעמודה האחורית של חוט השדרה, נפגעת תחושת הוויברציה והפרופריוספציה באזור הפגיעה ותחושות עמוקות, כלומר קושי להבין את מנח הגוף.

* פגיעה במסילה הספינותלמית העולה, מביאה לאובדן תחושה של כאב וטמפרטורה מהצד **הנגדי** של הגוף בו אירעה הפגיעה. יצוין כי אובדן התחושה הוא לפחות סגמנט אחד או שניים מתחת לאזור הפגיעה.

טיפול
-----

הטיפול מכוון לפתולוגיה אשר גרמה לפגיעה זו. במידה ומדובר בטראומה חודרת כמו פצע ירי או דקירה, יש לייצב את החולה מאחר שעלולים להיות מצבים מסכני חיים אחרים לרבות אובדן דם או נזק לאיברי מטרה. במידה ותסמונת זו נגרמת על ידי דלקת ובצקת הלוחצות על האזור, יש לעקוב באופן שמרני לשיפור המצב.

אפידמיולוגיה
------------

תסמונת בראון-סקאר היא נדירה. הגורם העיקרי שמביא לפגיעה כאמור היא דקירת סכין בגב. התסמונת תוארה לראשונה בשנת 1850 על ידי הנוירולוג שארל בראון-סקאר. הוא תיאר סוג פגיעה זה לאחר שצפה במצבים בהם נגרמה תסמונת זו לאיכרים אשר עסקו בחיתוך קני סוכר במאוריציוס.

קישורים חיצוניים
----------------

ויקישיתוף מדיה וקבצים בנושא **תסמונת בראון-סקאר** בוויקישיתוף

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.